LEHDISTÖTIEDOTE

12-06-2020

# Engcon palkitaan jälleen yhtenä Ruotsin parhaiten hoidetuista yrityksistä – osoitus vakavasti otettavasta ja pitkäjänteisestä yrittäjyydestä

**Maailman johtava rototilttivalmistaja Engcon on saanut toisena vuonna peräkkäin Sweden’s Best Managed Companies -tunnustuksen, jonka Deloitte myöntää yhteistyössä Nasdaqin kanssa. Palkinto jaetaan nyt toista kertaa Ruotsissa, ja Engcon on yksi kahdeksastatoista voittajasta.   
– Otan palkinnon vastaan sekavin tuntein, sanoo Stig Engström, Engconin perustaja ja omistaja.**

Engconille on myönnetty toisena peräkkäisenä vuonna Sweden’s Best Managed Companies -tunnustus.

– On aina kunnia saada palkinto, ja tämä palkinto on myös osoitus siitä, että pyöritämme yritystä vakavasti otettavalla ja pitkäjänteisellä tavalla. Samaan aikaan olemme valtavan haasteen edessä COVID-19:n takia. Toivottavasti perusteellinen työmme osoittaa nyt voimansa, Engconin perustaja ja omistaja Stig Engström sanoo palkinnon vastaanotettuaan.

Therese Kjellberg, joka on Deloitten osakas ja Sweden’s Best Managed Companies -vastuuhenkilö, on vaikuttunut Engconista ja sen menestyksestä.

– Engconilla on fokus, joka vaaditaan menestymisen jatkamiseksi. He investoivat innovointiin ja asettavat ihmisen keskipisteeseen, mikä tekee heistä todella kilpailukykyisen. Heillä on selkeä visio ja pitkäjänteinen ajattelutapa, minkä ansiosta yritys on valmistautunut paremmin tulevaisuuteen, Therese Kjellberg sanoo.

Nasdaq kommentoi palkittuja yrityksiä seuraavasti:  
  
– Tämän vuoden yritykset osoittavat poikkeuksellista johtajuutta ja vahvaa sitoutumista kannattavan kasvun luomiseen. Niiden menestys on tulosta työstä, jossa on keskitytty rakentamaan vahvoja tiimejä ja kehittämään osaamista tulevaisuutta varten, sanoo Håkan Sjögren, tuomariston riippumaton jäsen ja Nasdaq Tukholman toimitusjohtaja joka vastaa myös arvioinneista.  
  
Best Managed Companies on ruotsalaisille yksityisyrityksille jaettava laatupalkinto. Palkintokriteereitä ovat strateginen suunta, toiminnallinen kapasiteetti, yrityskulttuuri ja taloudellinen kehitys. Deloitte perusti palkinto-ohjelman Kanadassa vuonna 1993, ja se on sen jälkeen otettu käyttöön yli 20 maassa eri puolilla maailmaa. Vuonna 2018 Deloitte lanseerasi Sweden’s Best Managed Companies -palkinnon yhteistyössä Nasdaqin kanssa, ja tänä vuonna se jaetaan toista kertaa. Riippumaton tuomaristo on valinnut 18 ruotsalaista yritystä, jotka saavat tunnustuksen tänä vuonna.

**Yhteystiedot:**Sten Strömgren, engcon Group | +46 [0]70 529 96 32